มิลลี บ็อบบี บราวน์

มิลลี บ็อบบี บราวน์ (; เกิดวันที่ 19 กุมภาพันธ์ พ.ศ. 2547 เป็นนักแสดง, นางแบบ และโปรดิวเซอร์ภาพยนตร์หญิงชาวอังกฤษ พ.ศ. 2561 เธอติดอันดับผู้ทรงอิทธิพล 100 คน ของนิตยสารไทม์ และได้รับเลือกให้เป็นทูตสันถวไมตรียูนิเซฟที่อายุน้อยที่สุดในตอนนั้น มิลลีเป็นที่รู้จักในบท "อิเลฟเวน/เจน ฮอปเปอร์" จากละครโทรทัศน์บันเทิงคดีแนววิทยาศาสตร์เรื่อง สเตรนเจอร์ ธิงส์

ประวัติ
มิลลี บ็อบบี บราวน์เกิดเมื่อวันที่ 19 กุมภาพันธ์ พ.ศ. 2547 ที่มาร์เบยา แคว้นอันดาลูซิอา ประเทศสเปน เป็นบุตรคนที่ 3 จากทั้งหมด 4 คนของโรเบิร์ต และเคลลี บราวน์ ซึ่งทั้งคู่เป็นชาวอังกฤษ เธอเกิดมาพร้อมกับสูญเสียการได้ยินบางส่วนในหูขวาของเธอ ขณะหูซ้ายของเธอได้ยินเสียงแค่ข้างเดียวเท่านั้น ต่อมาครอบครัวย้ายได้มาอยู่ที่บอร์นมัท สหราชอาณาจักร เมื่อเธออายุได้ 4 ขวบ หลังจากนั้นครอบครัวได้มาอยู่ที่ออร์แลนโด รัฐฟลอริดา สหรัฐ เมื่อเธออายุ 8 ขวบ

ชีวิตในวงการบันเทิง

เธอเข้าสู่วงการบันเทิงครั้งแรกในปี พ.ศ. 2556 จากละครโทรทัศน์เรื่อง กาลครั้งหนึ่ง ณ ดินแดนมหัศจรรย์ โดยรับบทเป็น อลิซ (ตอนเด็ก) ต่อมาในปี พ.ศ. 2557 เธอได้แสดงละครโทรทัศน์เรื่อง อินทรูเดอส์

เธอประสบความสำเร็จในปี พ.ศ. 2559 จากละครโทรทัศน์เรื่อง สเตรนเจอร์ ธิงส์ ในบท "อีเลฟเวน" ซึ่งเป็นตัวละครหลักของเรื่อง จนได้รับรางวัลต่าง ๆ เช่น รางวัลแซทเทิร์น สาขานักแสดงหญิงยอดเยี่ยม, รางวัลสมาคมนักแสดงภาพยนตร์และโทรทัศน์ ฯลฯ

 ชีวิตส่วนตัว 
ปัจจุบันบราวน์อาศัยอยู่ที่เมืองลอสแอนเจลิส สหรัฐอเมริกา และกำลังคบหาดูใจกับนักแสดงหนุ่ม เจค บอนโจวี บุตรชายของ จอน บอน โจวี นักดนตรีและนักร้องนำวง บอนโจวี ตั้งแต่ปี พ.ศ. 2564 ในเดือนเมษายน พ.ศ. 2566 เธอยืนยันว่าหมั้นหมายกับบอนโจวี และทั้งคู่ได้แต่งงานกันในเดือนพฤษภาคม พ.ศ. 2567 นอกจากนี้เธอยังเป็นลูกสะใภ้ของจอน บอนโจวี อีกด้วย

เธอกำลังศึกษาเป็นนักศึกษาออนไลน์ที่ มหาวิทยาลัยเพอร์ดู ที่กำลังศึกษาเรื่องสุขภาพและการบริการมนุษย์ ตั้งแต่เดือนสิงหาคม พ.ศ. 2565 ส่วนด้านกีฬาของเธอ บราวน์เป็นแฟนบอลผู้สนับสนุนของสโมสรฟุตบอลลิเวอร์พูล

ผลงาน

ภาพยนตร์
 ปี พ.ศ. เรื่อง บทบาทหมายเหตุ2561Spheres: Songs of Spacetimeผู้บรรยายพากย์เสียง ในตอน "Chorus of the Cosmos"  2562ก็อดซิลล่า 2: ราชันแห่งมอนสเตอร์ แมดิสัน รัสเซลล์2563เอโนล่า โฮล์มส์เอโนล่า โฮล์มส์ร่วมเป็นโปรดิวเซอร์2564ก็อดซิลล่า ปะทะ คอง แมดิสัน รัสเซลล์2565เอโนล่า โฮล์มส์ 2เอโนล่า โฮล์มส์ร่วมเป็นโปรดิวเซอร์2567ดรุณีผู้พิชิตเจ้าหญิงเอโลดี้ร่วมเป็น executive producer2567The Electric Stateมิเชลล์กำลังถ่ายทำ

ละครโทรทัศน์
 ปี พ.ศ. เรื่อง บทบาทหมายเหตุ 2556 กาลครั้งหนึ่ง ณ ดินแดนมหัศจรรย์ อลิซ (ตอนเด็ก)ร่วมแสดง 2 ตอน 2557 อินทรูเดอส์ แมดิสัน โอ'ดอลเนลตัวละครหลัก 2557 เอ็นซีไอเอส: หน่วยสืบสวนแห่งนาวิกโยธิน ราเชล แบนเนอร์ตอน "Parental Guidance Suggested" 2558 โมเดิร์นแฟมิลี ลิซซีตอน "Closet? You'll Love It!" 2558 แพทย์มือใหม่ หัวใจเกินร้อย รูบี้ตอน "I Feel the Earth Move"2563Mariah Carey's Magical Christmas Specialตัวเองรายการพิเศษ

มิวสิควิดิโอ
 ปี เพลง ศิลปิน อ้างอิง 2559 "Find Me" Sigma featuring Birdy  2560 "I Dare You" The xx 2561"Girls Like You"Maroon 5 featuring Cardi B2561"In My Feelings"Drake2562"Happy Anniversary, All I Want for Christmas Is You!"Mariah Carey

รางวัล
 รางวัลสมาคมนักแสดงภาพยนตร์และโทรทัศน์ (พ.ศ. 2560)
 รางวัลแซทเทิร์น สาขานักแสดงหญิงยอดเยี่ยม (พ.ศ. 2560)
 MTV Movie&TV Awards (พ.ศ. 2560)
 รางวัลขวัญใจมหาชน จาก IGN (พ.ศ. 2560)

อ้างอิง

หมวดหมู่:บุคคลที่เกิดในปี พ.ศ. 2547
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวอังกฤษ
หมวดหมู่:นักแสดงเด็กชาวอังกฤษ
หมวดหมู่:นางแบบอังกฤษ
หมวดหมู่:บุคคลจากแคว้นอันดาลูซิอา
หมวดหมู่:บุคคลจากบอร์นมัท